23.12.2011 Jurnalul Oficial al Uniunii Europene L 343/65 DECIZIA DE PUNERE ÎN APLICARE A COMISIEI din 15 decembrie 2011 de stabilire a listei țărilor terţe și teritoriilor autorizate pentru importurile de câini, pisici și dihori domestici și pentru circulația necomercială a mai mult de cinci câini, pisici și dihori domestici în Uniune şi a modelelor de certificate pentru importul și circulația necomercială a respectivelor animale în Uniune [notificată cu numărul C(2011) 9232) (Text cu relevanță pentru SEE) (2011/874/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care regle- mentează schimburile şi importurile în Comunitate de animale, material seminal, ovule și embrioni care nu se supun, în ceea ce priveşte cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE ('), în special teza introductivă și articolul 17 alineatul (2) litera (b) și articolul 17 alineatul (3) litera (a), având în vedere Regulamentul (CE) nr.998/2003 al Parla- mentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie şi de modificare a Directivei 92/65/CEE a Consiliului (?), în special articolul 8 alineatul (4), întrucât: (1) Regulamentul (CE) nr.998/2003 stabileşte cerințele de sănătate animală aplicabile circulației necomerciale a animalelor de companie pe teritoriul Uniunii. Câinii, pisicile şi dihorii domestici se numără printre animalele de companie care intră sub incidența regulamentului respectiv. (2) Directiva 92/65/CEE stabileşte cerințele de sănătate animală care reglementează schimburile comerciale şi importurile în Uniune de câini, pisici și dihori domestici. Acesta prevede că importul acestor animale trebuie să se realizeze în condiții cel puţin echivalente cu cele prevăzute de Regulamentul (CE) nr. 998/2003. (3) Cerinţele de sănătate animală care reglementează aceste importuri și circulația necomercială diferă în funcţie de situația rabiei în țara terță de origine şi în statul membru de destinație. (4) Regulamentul (CE) nr.998/2003 prevede ca pisicile, câinii și dihorii domestici care intră în alte state membre decât Irlanda, Malta, Suedia și Regatul Unit din țările terțe enumerate în secțiunea 2 din partea B sau în partea C din anexa II la regulamentul menționat să fie vaccinate contra rabiei, în timp ce cele care intră din alte țări terţe trebuie, de asemenea, să fie supuse unui test de sânge pentru detectarea rabiei premergător intrării pe teritoriu. () JO L 268, 149.1992, p. 54. () JO L 146, 13.6.2003, p. 1. (5) Regulamentul (CE) nr.998/2003 prevede că, până la 31 decembrie 2011, câinii, pisicile și dihorii domestici care intră în Irlanda, Malta, Suedia şi Regatul Unit din țările terțe enumerate în secțiunea 2 din partea B şi în partea C din anexa II la regulamentul menționat trebuie să fie vaccinate şi supuse unui test de sânge pentru detectarea rabiei premergător intrării pe teritoriu în conformitate cu normele naționale, în timp ce cele provenite din alte ţări terțe trebuie să fie plasate în carantină postsosire în conformitate cu normele naționale. Regulamentul (CE) nr. 998/2003 prevede, de asemenea, că, până la 31 decembrie 2011, Finlanda, Irlanda, Malta, Regatul Unit şi Suedia, în ceea ce priveşte echinococoza, şi Irlanda, Malta şși Regatul Unit în ceea ce priveşte căpuşele, pot decide ca intrarea câinilor, pisicilor şi dihorilor domestici pe teritoriul lor să se facă sub rezerva respectării anumitor cerințe naționale supli- mentare. Regulamentul delegat (UE) nr. 1152/2011 al Comisiei din 14 iulie 2011 de completare a Regulamentului (CE) nr. 998/2003 al Parlamentului European și al Consiliului în ceea ce priveşte măsurile sanitare preventive pentru controlul infecției cu Echinococcus multilocularis  la câini (?) a fost adoptat cu scopul de a asigura conti- nuitatea protejării sănătății din Irlanda, Malta, Finlanda și Regatul Unit împotriva Echinococcus multilocularis. El urmează să se aplice de la 1 ianuarie 2012. Decizia 2004/595/CE a Comisiei din 29 iulie 2004 de stabilire a unui model de certificat sanitar pentru importul în scopuri comerciale de câini, pisici şi dihori în Comunitate () prevede că importurile de aceste animale trebuie să fie autorizate din ţări terțe enumerate în secțiunea 2 din partea B sau în partea C din anexa II la Regulamentul (CE) nr.998/2003 sau în anexa II la Regulamentul (UE) nr. 206/2010 al Comisiei din 12 martie 2010 de stabilire a unor liste de ţări terţe, teritorii sau părţi ale acestora autorizate să introducă în Uniunea Europeană anumite animale şi carne proaspătă, precum şi a cerințelor de certificare sanitar-veterinară (*). Decizia 2004/595/CE prevede, de asemenea, că aceste animale trebuie să fie însoțite de un certificat în confor- mitate cu modelul prevăzut în anexa la decizie. 296, 15.11.2011, p. 6. JOL JO L 266, 13.8.2004, p. 11. JOL 73, 20.3.2010, p. 1.